**Prietenul cel bun**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prietenul cel bun

...

De lumea asta toată, ascunde-te în tine,

Că lumea asta toată doar sieși își vrea bine,

Nu spune nimănui din lume-a ta povară,

Că nimeni nu dorește povara ta să-l doară!

...

Nu da în lume sfaturi, că-n lume n-ai valoare,

Lasă să-și ducă crucea cum știe, fiecare,

De-a lumii înțelesuri tu ține-te deoparte,

Că-n lumea asta toți le știu deja pe toate!

...

Nu va-nțelege lumea nimic din ce-ai să-i spui,

De te-ai închis în tine să nu deschizi oricui,

De ți-or striga la ușă ”tu ești salvarea noastră”,

Nu le deschide ușa, fugi iute prin fereastră!

...

De la această lume, prea multe să n-aștepți,

Că-n lumea asta mare, puțini sunt înțelepți,

Iar cine-i înțelept, după cum știi foarte bine,

De-ți va simți chemarea, te va găsi pe tine!

...

Spus-au înțelepții care-au trăit de mult,

Că-n lumea asta mare, mai bine stai retras,

Fii conștient de fapta-ți, de fiecare pas,

Vorbește doar cu tine, în lume stai tăcut!

...

Nimic tu nu le spune, nici n-asculta ce spun,

Prvește detașat a lumii tristă soartă,

Că fiecare-n sine destinul său și-l poartă

Și-a ta tăcere fie-ți prietenul cel bun!